อนุทิน เร่งเครื่อง ลุยนโยบายกัญชา 6 ต้น หลังจบศึกซักฟอก
อนุทิน เล็งปลดล็อกกัญชา พ้นบัญชียาเสพติด ย้ำไม่เคยลืมสัญญาตอนหาเสียง ชี้พร้อมดันทำงานที่บ้านแก้ PM 2.5 เผย ภูมิใจไทย พร้อมรับ ศรีนวลแต่ขอให้ไม่มีประวัติด่างพร้อยเมื่อวันที่ 17 ม.ค.63 นายอนุทิน ชาญวีรกูล รองนายกรัฐมนตรีและ รมว.สาธารณสุข กล่าวถึงแผนการเกี่ยวกับนโยบายกัญชาเพื่อการแพทย์ว่า ประชาชนถามถึงนโยบายกัญชา 6 ต้นที่เคยหาเสียง ต้องทำความเข้าใจก่อนว่าเป็นไปเพื่อการรักษาบรรเทาอาการเจ็บไข้ได้ป่วย และไม่เคยพิกเฉยแต่ได้ผลักดันอย่างต่อเนื่อง ขณะนี้กำลังหาทางปลดล็อกเอากัญชาออกมาจากกฎหมายยาเสพติดก่อน ระหว่างนี้ให้หน่วยงานรัฐร่วมมือกับประชาชนปลูกนำร่องได้ ประสบความสำเร็จแล้ว อาทิ ที่มหาวิทยาลัยแม่โจ้ โดยหวังว่าหลังการอภิปรายไม่ไว้วางใจ จะเป็นฤกษ์ดีที่จะปลดล็อกกัญชา เปลี่ยนจากยาเสพติด เป็นยาสามัญประจำบ้าน ขอย้ำไม่เคยลืมว่าสัญญาอะไรไว้ โดยเฉพาะนโยบายหาเสียงจำได้แน่นอนเมื่อถามถึงนโยบายทำงานที่บ้านเพื่อแก้ปัญหาฝุ่น PM 2.5 นายอนุทิน กล่าวว่า เป็นแนวทางที่ต้องการจะผลักดันให้เป็นรูปธรรม เพราะนอกจากจะลดการเผาไหม้เชื้อเพลิงและเซฟสุขภาพประชาชน ยังเป็นการเซฟงบประมาณของหน่วยงานรัฐ แต่ต้องหารือหลายภาคส่วน ตอนนี้บางคนไปตีความว่าตนเสนอให้ทำงาน 4 วันต่อสัปดาห์ ซึ่งไม่ใช่เจตนาของตนเลย เพราะที่ตนอยากเห็นคือหน่วยงานทำงานตามเดิม แต่บางวันให้ทำงานที่บ้านบ้างตามความเหมาะสม ส่วนภาครัฐจะสนับสนุนอย่างไรต้องรอหารืออีกทีนอกจากนี้ นายอนุทิน ยังกล่าวถึงกรณีที่พรรคภูมิใจไทย (ภท.) ได้ น.ส.ศรีนวล บุญลือ มาช่วยงานว่า ทาง น.ส.ศรีนวล โทรมาปรึกษาเรื่องถูกขับออกจากพรรคและกระทบกับการทำงานพื้นที่ ทางพรรคก็พร้อมพิจารณา แต่ขอให้ไม่มีประวัติด่างพร้อย และเป็นคนที่เห็นด้วยกับทิศทางการตัดสินใจของพรรคปัจจุบันนี้ตนและพรรคภูมิใจไทยพอใจ และมีความสุขกับงาน ไม่ได้หวังอะไรมากกว่านั้น ขอแค่มีโอกาสรับใช้ประชาชน พร้อมกับประคองให้รัฐบาลไปข้างหน้าได้อย่างมั่นคงเข้มแข็ง ก็มีความสุขมากๆนายอนุทิน กล่าว
อนุทิน เล็งปลดล็อกกัญชา พ้นบัญชียาเสพติด ย้ำไม่เคยลืมสัญญาตอนหาเสียง ชี้พร้อมดันทำงานที่บ้านแก้ PM 2.5 เผย ภูมิใจไทย พร้อมรับ ศรีนวล แต่ขอให้ไม่มีประวัติด่างพร้อย
อนุทิน ชาญวีรกูล,ภูมิใจไทย,กัญชา,ซักฟอก,อภิปราย,ข่าวทั่วไป